Държавен вестник, бр. 109, 2013 г., стр. 103

БРОЙ  109	
Д Ъ Р Ж А В Е Н  В Е С Т Н И К 	
СТР.  103  
8. лицето не заяви промяна на референтната 
държава членка в съответствие с чл. 211, ал. 6.
(2) Преди отнемане на лиценза на лице, 
което управлява алтернативен инвестиционен 
фонд с произход от друга държава членка, 
комисията се консултира с компетентните 
органи на тази държава членка.
(3) Комисията уведомява писмено дру-
жеството в 7-дневен срок от вземането на 
решението за отнемане на лиценза.
(4) Последиците от отнемане на лиценза 
се уреждат съгласно чл. 205, ал. 1 и 2.
Чл. 213. (1) Комисията уведомява ЕОЦКП 
за издадените лицензи, отказите за издаване на 
лиценз, отнетите лицензи, както и за всички 
промени в издадените лицензи по този раздел. 
(2) Комисията може да иска достъп до 
водения от ЕОЦКП централен регистър с 
данните за издадените лицензи на лица, 
управляващи алтернативни инвестиционни 
фондове, отказите за издаване на лиценз, 
отнетите лицензи, както и за всички промени 
в издадените лицензи по този раздел, като 
третира тази информация като поверителна.
Раздел IV
Регистриране на лица, управляващи алтерна-
тивни инвестиционни фондове, със седалище 
в Република България
Чл. 214. (1) Лице, управляващо алтерна-
тивни инвестиционни фондове, чиито активи 
не надхвърлят установените в чл. 197, ал. 1 
прагове, подава заявление за вписване в регис-
търа по чл. 30, ал. 1 от Закона за Комисията 
за финансов надзор.
(2) Към заявлението по ал. 1 се прилагат:
1. данни за наименованието, седалището 
и адреса на управление на лицето;
2. данни за наименованието, седалището, 
адреса на управление и инвестиционните 
стратегии на управляваните алтернативни 
инвестиционни фондове при спазване на 
чл. 5, параграф 2 от Делегиран регламент 
(ЕС) № 231/2013;
3. данни за размера на активите на управля-
ваните алтернативни инвестиционни фондове 
с разграничаване на активите, придобити 
чрез използване на ливъридж, изчислени в 
съответствие с чл. 2 от Делегиран регламент 
(ЕС) № 231/2013;
4. други данни и документи, установени 
с наредба.
(3) Комисията се произнася по заявлението 
по ал. 1 в едномесечен срок от представянето 
му с всички документи по ал. 2. Член 201, 
ал. 5 – 7 и 11 се прилагат съответно.
(4) Комисията може да откаже вписване-
то, ако представените данни и документи са 
непълни, съдържат противоречия, въз основа 
на представената информация не може да се 
установи размерът на управляваните активи 
или се установи, че този размер е над пра-
говете по чл. 197, ал. 1.
Чл. 215. (1) Лицето, регистрирано по този 
раздел, в 7-дневен срок от настъпване на 
съответното обстоятелство уведомява коми-
сията за:
1. промени в наименованието, седалището 
и адреса му на управление;
2. промени в наименованието, седалището, 
адреса на управление и инвестиционните 
стратегии на управляваните алтернативни 
инвестиционни фондове;
3. поемане или прекратяване управлението 
на алтернативен инвестиционен фонд;
4. други данни, установени с наредба.
(2) Лицето, регистрирано по този раздел, 
представя в комисията до края на месеца, 
следващ всяко шестмесечие, информацията 
по чл. 110, параграф 1 от Делегиран регламент 
(ЕС) № 231/2013.
Чл. 216. (1) Лицето, регистрирано по този 
раздел, осъществява текущо наблюдение на 
управляваните активи в съответствие с чл. 3 
и 4 от Делегиран регламент (ЕС) № 231/2013.
(2) В случай че управляваните от лице, 
регистрирано по този раздел, активи над-
хвърлят установените в чл. 197, ал. 1 прагове, 
лицето уведомява комисията в 3-дневен срок 
за това обстоятелство при спазване на чл. 4 
от Делегиран регламент (ЕС) № 231/2013.
(3) В случай че лице, регистрирано по този 
раздел, престане да отговаря на изискванията 
за регистрация според размера на активите под 
управление при спазване на чл. 4, параграф 
2 от Делегиран регламент (ЕС) № 231/2013, 
то трябва в срок 30-дни от възникване на 
това обстоятелство да подаде заявление за 
издаване на лиценз съгласно раздел II.
(4) Лице, регистрирано по този раздел, ко-
ето управлява активи в размер под праговете 
по чл. 197, ал. 1, може да поиска издаване 
на лиценз за управление на алтернативни 
инвестиционни фондове при условията на 
тази глава.
Чл. 217. (1) Разпоредбите на този дял, 
извън посочените в настоящия раздел, не се 
прилагат за лица, управляващи алтернатив-
ни инвестиционни фондове, регистрирани 
по този раздел, за които не е възникнало 
задължение за упражняване на дейност по 
управление на алтернативни инвестиционни 
фондове въз основа на лиценз и които не са 
поискали издаване на такъв лиценз, без да 
имат задължение за това.
(2) Национални инвестиционни фондове, 
управлявани от управляващо дружество, се 
вписват в регистъра на алтернативните инвес-
тиционни фондове с издаване на разрешението 
или лиценза по чл. 171, ал. 6.